
RADVILIŠKIO RAJONO SAVIVALDYBĖS TARYBA 

SPRENDIMAS	DĖL VALSTYBINĖS ŽEMĖS NUOMOS SUTARTIES 	PAKEITIMO IR KITOS PASKIRTIES VALSTYBINĖS ŽEMĖS SKLYPO 	NUOMOS

2025 m.             d. Nr. T-
Radviliškis


Vadovaudamasi Lietuvos Respublikos civilinio kodekso 6.223 straipsnio 1 dalimi, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, 63 straipsnio 4 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 9 straipsnio 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu, 43.5.5 papunkčiu ir 44 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1 punktu (toliau – Tvarka), ir statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimo Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį ir 9 punktą, atsižvelgdama į (duomenys neskelbtini) 2025 m. vasario 24 d. ir kovo 13 d. prašymus (registracijos DVS „Kontora“ Nr. G-1356 (8.21) ir Nr. G-1878- (8.21), į tai, kad žemės sklype esantis pastatas – gyvenamas namas (unikalus Nr. 7195-9001-0012) pastatytas 1959 m., ekonomiškai pagrįstos naudojimo trukmės terminas yra 100 metų, nuomos terminas apskaičiuojamas pagal statinių ar įrenginių, pastatytų iki 1996 m. sausio 1 d., nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka, Radviliškio rajono savivaldybės taryba nusprendžia:
. Pakeisti 2014 m. vasario 18 d. valstybinės žemės nuomos sutartį Nr. 30SŽN-(14.30.55.)-27 (įregistruotą Nekilnojamojo turto registre Nr. 44/1657991), pagal kurią (duomenys neskelbtini), gim. 1972-05-28, ir (duomenys neskelbtini), gim. 1992-02-19, buvo išnuomota  0,1211 ha kitos paskirties valstybinės žemės sklypo (kadastro Nr. 7157/0004:248, unikalus Nr. 4400-2815-9406), esančio Radviliškio m., Gedimino g. 40 (toliau – Žemės sklypas), dalis, kurios dydis 0,0135 ha, pagal susitarimo pakeisti nuomos sutartį projektą (prideama).
. Išnuomoti ne aukciono būdu 30 (trisdešimčiai) metų (duomenys neskelbtini), gim. 1993-09-02, (duomenys neskelbtini), gim. 1992-02-19, Žemės sklypo dalį, kurios plotas, 0,0067 ha, nuomos terminą apskaičiuojant vadovaujantis STR 1.12.06:2002 priedo 1.1 papunkčiu, pagal valstybinės žemės nuomos sutarties projektą (pridedama).
. Nustatyti: 
. Žemės sklypo dalies, kurios plotas 0,0068 ha, vidutinė rinkos vertė, nuo kurios skaičiuojamas žemės nuomos mokestis, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, yra 640 Eur.
. Žemės sklypo dalies, kurios plotas 0,0067 ha, vidutinė rinkos vertė, nuo kurios skaičiuojamas žemės nuomos mokestis, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2024 m. gruodžio 9 d. įsakymu Nr. 1P-546-(1.1 E.) „Dėl masinio žemės vertinimo dokumentų patvirtinimo“, yra 631 Eur.
. Įgalioti Radviliškio rajono savivaldybės merą pasirašyti susitarimą dėl 2014 m. vasario 18 d. valstybinės žemės nuomos sutarties Nr. 30SŽN-(14.30.55.)-27 pakeitimo ir valstybinės žemės nuomos sutartį.
. Šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           







RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL VALSTYBINĖS ŽEMĖS NUOMOS SUTARTIES 
PAKEITIMO IR KITOS PASKIRTIES VALSTYBINĖS ŽEMĖS SKLYPO NUOMOS“ 
AIŠKINAMASIS RAŠTAS

2025 m. kovo 6 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus pil. (duomenys neskelbtini) 2025 m. vasario 24 d. ir kovo 13 d. prašymus. Sprendimo tikslas gauti Radviliškio rajono savivaldybės tarybos pritarimą pakeisti 2014 m. vasario 18 d. valstybinės žemės nuomos sutartį Nr. 30SŽN-(14.30.55.)-27 ir išnuomoti 0,1211 ha kitos paskirties žemės sklypo (kadastro Nr. (duomenys neskelbtini), unikalus Nr. (duomenys neskelbtini)), esančio Radviliškio m., (duomenys neskelbtini), valstybinės žemės dalis, kurių plotas 0,0068 ha ir 0,0067 ha (toliau – Sklypo dalis). 
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracija. Sprendimo projektą parengė Architektūros ir urbanistikos skyriaus vyriausioji specialistė Vida Rodžianskienė.
. Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos civilinio kodekso 6.223 straipsnio 1 dalyje, Lietuvos Respublikos vietos savivaldos įstatymo 7 straipsnio 9 punkte, 15 straipsnio 2 dalies 20 punkte, 63 straipsnio 4 dalyje, Lietuvos Respublikos žemės įstatymo 7 straipsnio 1 dalies 2 punkte, 9 straipsnio 1 dalies 1 punkte, 9 straipsnio 3 dalyje, Kitos paskirties valstybinės žemės sklypų pardavimo ir nuomos taisyklėse, patvirtintose Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės). 
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas. 
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka. 
Žemės sklype esantis pagrindinis pastatas gyvenamasis namas (unikalus Nr. (duomenys neskelbtini)) pastatytas 1959 m., kadastro duomenų nustatymo data 1962 m. gruodžio 20 d., žemės nuomos terminas gali būti nustatomas iki statinių ekonomiškai pagrįstos naudojimo trukmės termino pabaigos, t. y. 30 metų laikotarpiui.
Pasirašydamas susitarimo dėl nuomos pakeitimo ir sutarties projektuose nuomininkas patvirtino, kad sutinka su projektuose išdėstytomis Skypo dalių nuomos sąlygomis.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
Teigiami rezultatai – nuomininkas įpareigotas prižiūrėti, tvarkyti ir naudoti Sklypo dalį pagal pagrindinę žemės naudojimo paskirtį ir būdą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Kitų sprendimo projekto rengimo metu specialistų vertinimų ir išvadų negauta. 
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Vertinimas neatliekamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Suderinti susitarimo dėl 2014 m. vasario 18 d. valstybinės žemės nuomos sutarties Nr. 30SŽN-(14.30.55.)-27 pakeitimo ir Sklypo dalies valstybinės žemės nuomos sutarties projektai, Žemės sklypo (kadastro Nr. (duomenys neskelbtini)) planas. 



Architektūros ir urbanistikos skyriaus
vyriausioji specialistė				                                                     Vida Rodžianskienė
